

**KLAIPĖDOS LOPŠELIO-DARŽELIO „OBELĖLĖ”**

**DIREKTORIUS**

**ĮSAKYMAS**

**DĖL KLAIPĖDOS LOPŠELIO-DARŽELIO „OBELĖLĖ“, ESANT POTENCIALIAI UŽSIKRĖTIMO KORONAVIRUSU (COVID-19) RIZIKAI, DARBO ORGANIZAVIMO TAISYKLIŲ PATVIRTINIMO**

2020 m. gegužės 18 d. Nr. V-19

Klaipėda

Vadovaudamasi Klaipėdos miesto administracijos direktoriaus 2020 m. gegužės 15 d. įsakymu Nr. AD1-636 „Dėl vaikų priėmimo į Klaipėdos miesto ugdymo įstaigas, įgyvendinančias ikimokyklinio ir priešmokyklinio ugdymo programas, karantino laikotarpiu“,

t v i r t i n u Klaipėdos lopšelio-darželio „Obelėlė“, esant potencialiai užsikrėtimo koronavirusu (COVID-19) rizikai, darbo organizavimo taisykles (pridedama).

Direktorė Asta Vainiutė

 PATVIRTINTA

 Klaipėdos lopšelio-darželio „Obelėlė“

 direktoriaus 2020 m. gegužės 18 d.

 įsakymu Nr. V-19

**KLAIPĖDOS LOPŠELIO-DARŽELIO „OBELĖLĖ“, ESANT POTENCIALIAI UŽSIKRĖTIMO KORONAVIRUSU (COVID-19) RIZIKAI, DARBO ORGANIZAVIMO TAISYKLĖS**

**I SKYRIUS**

**BENDROSIOS NUOSTATOS**

 1. Klaipėdos lopšelio-darželio „Obelėlė“ (toliau – Lopšelis-darželis), esant potencialiai užsikrėtimo koronavirusu (Covid-19) rizikai, darbo organizavimo taisyklės (toliau – Taisyklės) nustato veiksmų seką ir tvarką Lopšelyje-darželyje, esant galimai darbuotojų užsikrėtimo koronavirusu (Covid-19) rizikai.

 2. Taisyklės parengtas vadovaujantis šiais teisės aktais ir rekomendacijomis:

 2.1. Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“.

 2.2. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 27 d. sprendimu Nr. V-594 „Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 10 d. sprendimo Nr. V-328 „Dėl COVID-19 ligos (koronaviruso infekcijos) atvejo apibrėžimo atnaujinimo“ pakeitimo“.

2.3. Lietuvos Respublikos sveikatos apsaugos ministro 2020 m. kovo 16 d. įsakymu Nr. V383 „Dėl Vaikų ir suaugusiųjų COVID-19 ligos (koronaviruso infekcijos) diagnostikos ir gydymo tvarkos aprašo patvirtinimo“.

 2.4. Lietuvos Respublikos sveikatos apsaugos ministro 2020 m. kovo 12 d. įsakymu Nr. V352 „Dėl Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių patvirtinimo“.

2.5. Rekomendacijomis sveikatos priežiūros įstaigų patalpų ir ne sveikatos priežiūros patalpų dezinfekcijai (kai galimas užsiteršimas SARS-COV-2-VIRUSU. Lietuvos Respublikos Sveikatos apsaugos ministerija.

2.6. Rekomendacijomis dėl sąlytį su COVID-19 atveju turėjusių asmenų valdymo. Lietuvos Respublikos Sveikatos apsaugos ministerija.

2.7. Sveikatos apsaugos darbuotojų COVID-19 ekspozicijos bei ligos valdymo gairėmis.

2.8. „Dėl karantino Lietuvos Respublikos teritorijoje paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 16 d. sprendimu Nr. V-381 ,,Dėl asmens sveikatos priežiūros paslaugų teikimo organizavimo paskelbus karantiną Lietuvos Respublikos teritorijoje“ pakeitimo 2020-04-14 d. Nr. V-848.

2.9. Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 11 d. sprendimu Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“.

**II SKYRIUS**

**TĖVŲ IR DARBUOTOJŲ VEIKSMAI**

3. Ruošdamiesi atvesti vaiką į darželį karantino metu tėvai apie tai turi informuoti Lopšelio-darželio administraciją prieš 2 dienas elektroniniu paštu obelelesvaikai@gmail.com. Raštinės administratorė susisiekia su tėvais telefonu ir elektroniniu paštu išsiunčia prašymą bei Laikinąją sutartį. Tėvai juos pasirašo ir atsiunčia atgal.

4. Ugdymo paslaugos organizuojamos maksimaliai laikantis grupių izoliacijos principo:

4.1. siekiant išvengti kryžminės taršos, vaikų veikla organizuojama grupėse, kurios turi atskiras rūbines: „Boružėlių“, „Rainiukų“, „Bitučių“, Žiogelių“, „Aitvarėlių“ ir „Pelėdžiukų“ grupėse. Grupėse laikomasi režimo – vėdinama 2 kartus per dieną ir, išleidus vaikus, dezinfekuojami visi liečiami paviršiai;

4.2. vienos šeimos vaikai skiriami į tą pačią grupę;

4.3. vaikai į lauką vedami pagal sudarytą ėjimo į lauką grafiką. Vengiant kryžminės taršos, grupių ribos teritorijoje gali būti atskirtos ir pažymėtos;

4.4. susitarus su tėvais priešmokyklinio ugdymo pedagogams sudaromos sąlygos dirbti nuotoliniu būdu;

4.5. grupėje dirbantys darbuotojai tą pačią dieną negali dirbti keliose grupėse, todėl direktoriaus pavaduotojas ugdymui ir ūkio reikalų tvarkytojas sudaro atitinkamą darbo grafiką pagal darbuotojo darbo krūvį;

4.6. su vaikais neturi kontakto darbuotojai, į kurių pareigas neįeina tiesioginis darbas su vaikais: direktorius, direktoriaus pavaduotojas ugdymui, ūkio reikalų tvarkytojas, raštinės administratorius, specialistas, virėjas, sandėlininkas, patalynės prižiūrėtojas, pastatų ir sistemos priežiūros einamojo remonto darbininkas, kiemsargis, valytoja. Atsakingas asmuo, nekontaktuodamas su grupės darbuotojais ir vaikais, į rūbinės patalpas pristato švarią ir paima nešvarią patalynę;

4.7. siekiant išvengti kryžminės taršos, draudžiama darbuotojams, dirbantiems su vaikais, kontaktinio darbo metu kontaktuoti su kitos grupės darbuotojais ir vaikais;

4.8. užtikrinama, kad nebūtų organizuojamos bendros veiklos kelioms vaikų grupėms;

4.9. vaikai maitinami grupės patalpose. Lopšelį-darželį lankant iki 50 vaikų maistu rūpinasi tėvai. Už tėvų atnešto maisto kokybę įstaiga neatsako. Atneštas maistas perduodamas virėjoms, kurios jį laiko šaldytuve. Prireikus maistas šildomas konvekcinėje krosnyje ar mikrobangų krosnelėje. Pradėjus dirbti virtuvei, vengiant kryžminės taršos, virtuvės darbuotoja pagal atskirą grafiką specialiu vežimėliu veža pagamintą maistą iki antro aukšto laiptinės, kur grupės darbuotojas paima ir nuneša maistą į savo grupę. Atsineštą savo maistą darbuotojai turi galimybę pasišildyti mikrobangų krosnelėje. Pasinaudoję įrenginiu, nudezinfekuoja dureles ir įjungimo mygtuką.

5. Jei logopedas organizuoja konsultacijas, jos teikiamos individualiai arba vienu metu dirbama su tik su tos pačios grupės vaikais. Konsultacijų metu turi būti vengiama fizinio kontakto. Po kiekvienos konsultacijos patalpos turi būti gerai išvėdinamos ir nuvalomi dažnai liečiami paviršiai.

6. Prie įėjimo į patalpas, kuriose vykdomas ikimokyklinis ir (ar) priešmokyklinis ugdymas, turi būti pateikta informacija:

6.1. kad asmenys, atlydintys vaikus, privalo dėvėti nosį ir burną dengiančias priemones (veido kaukes, respiratorius ar kitas priemones);

6.2. apie asmens higienos laikymosi būtinybę (rankų higieną, kosėjimo, čiaudėjimo etiketą ir kt.).

7. Šalia įėjimų į bendras patalpas, „Aitvarėlių“ ir „Pelėdžiukų“ grupes sudarytos galimybės rankų dezinfekcijai (gerai matomoje, bet vaikams nepasiekiamoje vietoje pakabintos rankų dezinfekcijai skirtos priemonės).

8. Vertinama visų priimamų į įstaigą vaikų sveikatos būklė. Vaikai, kuriems pasireiškia karščiavimas (37,3 ºC ir daugiau), kurie turi ūmių viršutinių kvėpavimo takų infekcijų požymių (pvz., sloga, kosulys, pasunkėjęs kvėpavimas) ar kitų požymių, nurodytų Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo, 80 punkte, dalyvauti ugdymo veikloje nepriimami. Pranešus apie darželyje susirgusį vaiką, tėvai turi nedelsiant jį pasiimti.

Atsakingas asmuo pasitinka vaiką ir jį lydintį asmenį prie pagrindinio įėjimo. Lydintis asmuo lieka už durų. Lopšelio-darželio patalpose vaikui matuojama temperatūra ir ji užrašoma į vaikų temperatūros stebėsenos žurnalą. Pravėrus duris lydintis asmuo informuojamas apie vaiko sveikatos būklę. Vaiką, kurio temperatūra yra žemesnė nei 37,3 ºC, Lopšelio-darželio atsakingas asmuo palydi į grupę, vengdamas fizinio kontakto ir naudodamas asmens apsaugos priemones.

9. Darbuotojai, vykdantys vaikų priėmimą į Lopšelį-darželį, dėvi nosį ir burną dengiančias apsaugos priemones.

10. Ugdymo paslaugų teikimo vietoje dirba tik darbuotojai, neturintys ūmių viršutinių kvėpavimo takų infekcijų ir kitų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.).

**III SKYRIUS**

**DARBUOTOJŲ SVEIKATOS BŪKLĖS STEBĖJIMAS IR REIKALAVIMAI DARBUOTOJUI**

 11. Už darbuotojų sveikatos būklės ir darbuotojų saugos reikalavimus darbo vietose stebėjimą atsakingas direktoriaus pavaduotojas ugdymui, jam nesant ūkio reikalų tvarkytojas. Atvykus į Lopšelį-darželį visiems darbuotojams matuojama kūno temperatūra ir užfiksuojama darbuotojų temperatūros stebėsenos žurnale, kuriame darbuotojas pasirašo rašymo priemone, kuri po kiekvieno panaudojimo yra dezinfekuojama įrašus į žurnalą darančio asmens. Darbuotojai, dirbantys antroje pamainoje, temperatūrą pasimatuoja namie ir, atvykę į darbą, žurnale įrašo temperatūros rodmenis.

 12. Lopšelyje-darželyje draudžiama dirbti darbuotojams, kuriems privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu.

13. Darbuotojas pradedantys darbinę veiklą pirmą darbo dieną pasirašo Patvirtinimą, kad yra sveikas ir Prašymą dirbti, jei serga lėtinėmis ligomis. Rizikos grupės asmenims priskiriami sergantys lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, sąraše: žmogaus imunodeficito viruso liga; piktybiniai navikai (jei liga diagnozuota ar buvo paūmėjimas ir jei po taikyto gydymo pabaigos nepraėjo 2 metai); cukrinis diabetas; širdies ir kraujagyslių ligos su lėtiniu širdies nepakankamumu 2-4 laipsnio; lėtinės kvėpavimo organų ligos 4 su kvėpavimo nepakankamumu; lėtinės inkstų ligos su inkstų nepakankamumu; būklė po autologinės kaulų čiulpų ir organų transplantacijos; ligos, kurios šiuo metu gydomos bendra ar selektyvia chemoterapijas ar radioterapija ir ligos, po kurių gydymo šiais metodais pabaigos nepraėjo 2 metai; ligos, kurios šiuo metu gydomos imunosupresija atitinkančia metilprednizolono 10 mg/kg per dieną ir ligos, nuo kurių gydymo šiuo būdu pabaigos nepraėjo 6 mėnesiai; įgimtas imunodeficitas; kitos sunkios lėtinės ligos, kai taikomas imunosupresinis gydymas.

**IV SKYRIUS**

**DARBUOTOJO SVEIKATOS BŪKLĖ**

 14. Darbuotojui turint ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., karščiavimas, sloga, kosulys, čiaudulys, pasunkėjęs kvėpavimas, viduriavimas, vėmimas ir pan.), į darbą vykti draudžiama. Darbuotojas nedelsiant apie savo sveikatos būklės pokytį informuoja Lopšelio-darželio direktorių tel. 8 676 25683 skambinant vadovui tiesiogiai bet kuriuo paros metu. Negalint susisiekti rašo SMS pranešimą arba Messenger žinutę ir ryte nedelsiant atsiliepia į vadovo skambutį.

15. Jei darbuotojui darbe pasireiškia ūmių viršutinių kvėpavimo takų ligų, ūmių žarnyno infekcijų ir kt. susirgimo požymių (pvz., karščiavimas (37,3 °C ir daugiau), sloga, kosulys, čiaudulys, pasunkėjęs kvėpavimas, viduriavimas, vėmimas ir pan.) darbuotojas nedelsiant nušalinamas nuo darbo. Darbuotojas nedelsiant informuoja vadovą.

16. Darbuotojas informavęs vadovą (telefonu, SMS žinute ar Messenger žinute) konsultuojasi Karštąja koronaviruso linija tel. 1808 arba susisiekia su savo šeimos gydytoju konsultacijai nuotoliniu būdu.

17. Pačiam Lopšelio-darželio darbuotojui sužinojus apie jam nustatytą COVID-19 ligą (koronaviruso infekciją) informuoja Lopšelio-darželio direktorių tel. 8 676 25683 skambinant vadovui tiesiogiai bet kuriuo paros metu. Negalint susisiekti rašo SMS pranešimą ar Messenger žinutę ir ryte nedelsiant atsiliepia į vadovo skambutį. Darbuotojas atsiunčia elektroniniu paštu arba padiktuoja visus galimus kontaktus. Darbuotojas informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC) ir perduoda informaciją apie savo turėtus kontaktus ir nuolat bendradarbiauja gydymo metu, vykdo šeimos gydytojo nurodymus, apie savo būklės pokyčius ne rečiau kaip kas 3 dienas informuoja vadovą telefonu ar elektroniniu paštu.

18. Lopšelio-darželio darbuotojui sužinojus apie kolegos ar vadovui iš paties darbuotojo gavus informacijos apie jam nustatytą COVID-19 ligą (koronaviruso infekciją), apie tai informuoja NVSC Klaipėdos skyrių telefonu.

19. Visi darbuotojai turėję sąlyti izoliuojami ir privalo laikytis saviizoliacijos taisyklių 14 dienų.

20. Darbuotojui sužinojus, kad jis turėjo sąlyti su asmeniu kuris galimai serga COVID-19 ar asmeniu kuris turi būti saviizoliacijoje su asmeniu kuris serga COVID-19 nedelsiant saviizoliuojais ir informuoja Lopšelio-darželio direktorių tel. 8 676 25683 skambinant vadovui tiesiogiai bet kuriuo paros metu tik kai buvo sužinotas galimas kontaktas.

21. Konsultacijai dėl sveikatos būklės galima kreiptis į NVSC tel. +370 618 79984 ir +370 616 94562 (visą parą), į karštąja liniją, tel. 1808, šeimos gydytoją.

22. Jei darbuotojui nepasireiškė nė vienas infekcijos simptomas per 14 dienų nuo saviizoliacijos pradžios, jis laikosi Lietuvos Respublikos Sveikatos apsaugos ministerijos rekomendacijų ir į darbą darbuotojas grįžta tik po atlikto testo dėl COVID-19 ir gavus neigiamą atsakymą.

23. Asmuo į darbą gali grįžti tik sveikas.

24. Visų darbuotojų turėjusių kontaktą nušalinimą nuo darbo ir užtikrinimą saviizoliacijos vykdo Lopšelio-darželio direktorius, jam nesant direktoriaus pavaduotojas ugdymui.

25. Apie atvejus ir būklę įstaigoje nedelsiant Lopšelio-darželio direktorius, jam nesant direktoriaus pavaduotojas ugdymui, telefonu informuoja Nacionalinį visuomenės sveikatos centro Klaipėdos skyrių, Klaipėdos miesto savivaldybės Švietimo skyrių. Susirgus direktoriui COVID-19, jis apie savo sveikatos būklę informuoja Klaipėdos miesto savivaldybės merą ir Švietimo skyrių.

**V SKYRIUS**

**LANKYTOJŲ APTARNAVIMAS**

26. Bendravimas su esamais ir būsimais vaikų tėvais bei įstaigą aptarnaujančiomis organizacijomis vykdomas nuotoliniu aptarnavimu.

27. Jeigu klientai aptarnaujami darbo vietoje, lankytojui skiriama ne mažesnis kaip 10 kv. m. Lopšelio-darželio patalpos plotas arba vienu metu būtų aptarnaujamas vienas lankytojas. Darbuotojai kiekvienos paslaugos teikimui Lopšelyje-darželyje turi suderinti poreikį su direktoriumi.

28. Darbuotojų fizinis kontaktas su lankytojais apribojamas, išlaikant ne mažesnį nei 2 metrų atstumą.

29. Aptarnaujami tik veido kaukes arba apsaugines veido priemones dėvintys lankytojai.

30. Veido kaukes arba apsaugines veido priemones turi dėvėti ir lankytojus aptarnaujantys darbuotojai.

31. Kiekvieno lankytojo temperatūra fiksuojama iki patenkant į Lopšelio-darželio patalpas. Matavimą atlieka paskirtas asmuo.

**VI SKYRIUS**

**LOPELIO-DARŽELIO PATALPŲ DEZINFEKCIJA ĮTARUS AR PATVIRTINUS DARBUOTOJUI KORONAVIRUSĄ (COVID-19)**

32. Esant patvirtintam ar įtariama COVID-19 atvejui patalpų dezinfekcijai užsakomos paslaugos dezinfekcinių paslaugų atlikimui. Organizuoja ūkio reikalų tvarkytojas.

33. Patalpos nedelsiant vėdinamos mažiausiai 1 valandą.

34. Patalpos ir paviršiai valomi neutraliu valikliu virusus veikiančiu biocidu arba 0,05 proc. natrio hipochloritu arba 70 proc. etanoliu.

35. Tualetas valomas virusą veikiančiu biocidu arba 0,1 proc. natrio hipochloritu.

36. Valymo įmonė turi dėvėti šias asmenines apsaugos priemones (AAP): medicininę kaukę,

uniformą ir vienkartinę plastikinę prijuostę, pirštines.

37. Valymo metu susidariusios atliekos turi būti dedamos į atskirą maišą ir išmetamos kaip nerūšiuojamos atliekos.

**VII SKYRIUS**

**BAIGIAMOSIOS NUOSTATOS**

38. Darbuotojai privalo domėtis informacija apie COVID-19, kuri skelbiama https://sam.lrv.lt/lt/naujienos/koronavirusas ir vadovautis LR Sveikatos apsaugos ministerijos pateiktomis rekomendacijomis.

39. Taisyklės taikomos karantino laikotarpiu paskelbto dėl COVID-19 ir/ar esant poreikiui nuo atskiro Direktoriaus įsakymo paskelbimo.

40. Visais atvejais dėl Taisyklių taikymo pabaigos priimamas direktoriaus įsakymas.

\_\_\_\_\_\_\_\_\_\_\_\_\_\_\_\_\_\_